Source: http://www.kaiu.ee/teated6
Timestamp: 2018-04-24 21:54:25+00:00
Document Index: 4055080

Matched Legal Cases: ['§ 4', '§ 1', '§ 34', '§ 11', '§ 33', '§ 51']

Teated - Kaiu Vallavalitsus
Valime Eestile rahvusliblika
Valimised polegi veel läbi saanud!
Nimelt kutsub Eesti Lepidopteroloogide Selts üles kõiki valima Eestile rahvusliblikat Eesti juubeliaasta raames.
Kandidaate on mitu ja nendega saab tutvuda siin: http://rahvusliblikas.ee/index.php/galerii/.
Hääletamiseks on sama lehekülje parempoolses menüüs link HÄÄLETA (http://rahvusliblikas.ee/index.php/vali-rahvusliblikas/)!
Kompostiväljak avatud
Kaiu aleviku kompostiväljak on sellel sügisel jälle avatud. Kompostiväljakule võib viia ainult lagunevaid aia- ja haljastusjäätmeid st rohttaimede lehti, varsi, juuri, vilju, samuti muru, puulehti, puuvilju, mulda.
Viia ei tohi mittelagunevat või aeglaselt lagunevat kraami: kilet, plastikut, klaasi, metalli, kive või puuoksi!
Kõik, mis laguneb aeglasemalt, pikendab komposti valmimise aega ning kõik, mis ei lagune, halvendab oluliselt komposti kvaliteeti.
Palun pane toodud kraam ainult aunadesse, mitte aunade vahele ega kõrvale maha. Täidame aunad tagantpoolt ettepoole ehk siis püüa kompostitav kraam asetada võimalikult auna tagumisse ossa.
Head kompostimist!
Kaiu valla abivallavanem
484 5438
53456010
karine@kaiu.ee
Jäätmeveo uued teenustasud
Kesk-Eesti Jäätmehoolduskeskuse MTÜ, Kaiu, Kehtna, Käru ja Vändra valla ning Vändra alevi esindajana, viis vastavalt jäätmeseadusele läbi korraldatud jäätmeveo riigihanke, mille tulemusena on 01.05.2016 – 30.04.2019 ainuõigus vedada eelpool nimetatud omavalitsustes segaolmejäätmeid Ragn-Sells AS-il.
Vastavalt hankelepingule ja omavalitsuste jäätmehoolduseeskirjadele on Vedajal õigus esitada taotlus hinnamuutuseks. Võrreldes pakkumuse esitamisega on esinenud objektiivsed asjaolud, mille tagajärjel jäätmeveo teenustasud ei ole piisavad katmaks seadusega nõutud jäätmete kogumise, vedamise, taaskasutamise ja kõrvaldamisega seotud kulusid.
Ragn-Sells AS esitas MTÜ Kesk-Eesti Jäätmehoolduskeskusele 28.12.2016 teenustasude muutmise taotluse, mis kinnitati 13.04.2017 Jäätmehoolduskeskuse otsusega nr 2/17-1.
Uued teenustasud hakkavad kehtima alates 01.06.2017.
Jäätmekäitlusteenuse hinnakiri Kaiu, Käru, Kehtna, Vändra vallas ja Vändra alevis
Keskkonnasõbralikult
Kaiu valla ühisveevärgi ja -kanalisatsiooni arendamise kava avalik väljapanek
Kaiu valla ühisveevärgi ja -kanalisatsiooni arendamise kava eelnõu avalik väljapanek toimub 4. jaanuarist kuni 18. jaanuarini 2017. a Kaiu valla veebilehel www.kaiu.ee. Eelnõuga on võimalik tutvuda ka Kaiu raamatukogus aadressil Leandri tee 3, Kaiu alevik, Kaiu vald, Rapla maakond ja Kuimetsa raamatukogus aadressil Rahvamaja, Kuimetsa küla, Kaiu vald, Rapla maakond ning Kaiu vallavalitsuses aadressil Kasvandu tee 17, Kaiu alevik, Kaiu vald, Rapla maakond. Raamatukogudes ja vallavalitsuses saab eelnõuga tutvuda asutuste tööajal.
Kaiu 2017 nr
Kaiu valla ühisveevärgi ja -kanalisatsiooni arendamise kava
Määrus kehtestatakse ühisveevärgi ja -kanalisatsiooni seaduse § 4 lõigete 1 ja 1¹ alusel.
§ 1. Kinnitada Kaiu valla ühisveevärgi ja -kanalisatsiooni arendamise kava aastateks 2017-2029.
Kaiu valla ÜVKA 2017-2029.pdf
Joonis 3.pdf
Joonis 4.pdf
Kaiu ÜVKA.dwg
Kaiu ja Kuimetsa veehinna muutus
Kehtna Elamu OÜ annab teada, et alates 01.11.2016 muutub Kaiu alevikus ja Kuimetsa külas veeteenuse hind.
Kanalisatsiooniteenuse hind jääb samaks 1,56 €/m³, millele lisandub käibemaks.
Uus veeteenuse hind 1,27 €/m³, millele lisandub käibemaks.
Hinnatõusu aluseks Kehtna Elamu OÜ taotlus ja Kaiu Vallavalitsuse korraldus nr 104 15.08.2016. Hinnatõus Kehtna Elamu OÜ kodulehel avalikustatud 16.08.2016.
Juba kuuendat aastat korraldab Eesti Loomakaitse Selts suve lõppedes kampaaniat „Suvi läbi. Asjad pakitud. Kõik pereliikmed kaasas?", millega pannakse inimestele südamele oma lemmikud suvekodudest endaga kaasa võtma ja märkama hüljatud koduloomi. Suvilapiirkonnad on tänaseni kodutute lemmikloomade arvukuselt kõige probleemsemad.
„Jõelähtme ja Laitse on vaid mõned näited piirkondadest, kus elavad metsikud kassikolooniad, mis on alguse saanud suvilatesse hüljatud paarist-kolmest nurrumootorist – ega rohkem ei lähegi tarvis selleks, et vaid paari aastaga saaks kokku mitusada kassi! Viletsates tingimustes levivad haigused ja nälg, paljud loomad saavad ka talviste külmadega otsa. Kohalikud omavalitsused aitavad teatud piirkondades rohkem, teistes jällegi üldse mitte. Mitmetele kodututele kassidele ja maha jäetud suvilasse ketti unustatud koertele püüame annetuste ja toetuste abil arstiabi võimaldada, ent kõige keerulisem on suure hüljatud loomade arvu juures leida neile kodu või kasvõi ajutist hoiukodu," võtab Eesti Loomakaitse Seltsi hädajuhtumite juht Maaja Mäll olukorra lühidalt kokku.
„Kõige olulisem on mõelda enne lemmiklooma võtmist, kas tema eest ollakse valmis hoolitsema ka siis kui ta on kasvanud suureks ja aeg on kolida aiaga suvekodust tagasi linnakorterisse. Inimesed võtavad loomi väga vastutustundetult ja kahjuks ka hülgavad vastavalt," ütleb seltsi juhatuse liige Oleg Zhemchugov.
Eesti Loomakaitse Selts kutsub kodanikke üles oma koduleheküljelt printima välja "Suvi läbi. Asjad pakitud. Kõik pereliikmed kaasas?" kampaania plakateid, jagama neid oma kodukohas ning postitama kuulutustetahvlitele. Lisaks palub selts teatada hüljatud lemmikloomadest e-postiaadressil info@loomakaitse.ee või infotelefonil 526 7117.
Kaiu Vallavalitsuse korraldus nr 84, 5. juuli 2016.a
Võttes aluseks riigihalduse ministri 17. märtsi 2016. a käskkirja nr 1-4/073 „Hajaasustuse programmi 2016.a programmdokument", Kaiu Vallavalitsuse 07. juuni 2016 korralduse nr 67 „Ajutise komisjoni moodustamine", nimetatud komisjoni 30.06.2016 tehtud ettepaneku, Gert Väljaotsa, Helge Likkeri, Terje Lauri ja Agnes Kurvitsa taotlused Kaiu Vallavalitsus otsustab:
1. rahuldada hajaasustuse programmist järgmised taotlused:
1.1. Toetuse saaja: Gert Väljaots.
Projekti nimi:. Pähklisalu kanalisatsiooni paigaldamine.
Toetuse suurus 2618,53 eurot.
Projekti omafinantseering 1309,07 eurot.
Toetuse kasutamist reguleerib kohaliku omavalitsuse ja toetuse saaja vaheline toetusleping.
Projekti aruanne peab olema esitatud Kaiu Vallavalitsusele hiljemalt 1 kuu jooksul pärast toetuslepingus määratud projekti lõppkuupäeva.
Toetust antakse puhasti ja imbväljaku rajamiseks.
1.2. Toetuse saaja: Helge Likker.
Projekti nimi: Pihu kanalisatsioon.
Toetuse suurus 2600 eurot.
Projekti omafinantseering 1300 eurot.
Toetust taotleti ühiskanalisatsiooniga liitumiseks. Taotlejaga kokkuleppel antakse toetust puhasti ja imbväljaku rajamiseks.
1.3. Toetuse saaja: Terje Laur.
Projekti nimi: Vana-Kõrtsu puurkaev.
Toetuse suurus 2280 eurot.
Projekti omafinantseering 1140 eurot.
Toetuslepingut ei sõlmita enne, kui vallavalitsus on väljastanud ehitusloa puurkaevu rajamiseks. Ehitusluba tuleb taotleda 04. novembriks 2016.a.
Toetust antakse puurkaevu puurimiseks, veetõsteseadmete soetamiseks ning veetrassi rajamiseks.
1.4. Toetuse saaja: Agnes Kurvits.
Projekti nimi:. Hansu kanalisatsioonisüsteemi rajamise projekt.
Toetuse suurus 2792,29 eurot.
Projekti omafinantseering 2007,71 eurot.
Toetust antakse puhasti ja imbväljaku rajamiseks. Projekti rahastatakse taotlusest väiksemas mahus, sest rahastatavate taotluste pingereas neljandale projektile jätkub toetusvahendeid osaliselt. Taotleja on nõustunud projekti elluviimise osalise rahastamisega.
2. Korraldus jõustub asjaosalistele teatavaks tegemise päevast.
3. Korraldust on võimalik vaidlustada vaide esitamisega haldusmenetluse seaduse alusel või Tallinna Halduskohtus halduskohtumenetluse seadustiku sätestatud korras
Keskkonnaameti teade
Keskkonnaamet teatab lähtuvalt tööstusheite seaduse § 34, et on valminud osaühingu Kaiu LT (registrikood 10028353, aadress Kasvandu tee 5, Karitsa küla, Kaiu vald, Rapla maakond 79301) Karitsa lüpsikarjafarmi muudetud keskkonnakompleksloa nr L.KKL.RA-180684 eelnõu. Karitsa lüpsikarjafarm asub Karitsa külas Kaiu vallas Rapla maakonnas.
Karitsa lüpsikarjafarmis tegutsetakse veiste intensiivkasvatusega. Käitises on peale käitise laiendamist maksimaalselt 1119 kohta lüpsilehmadele ja 375 kohta vasikatele. Vabariigi Valitsuse 06.06.2013 määruse nr 89 „Alltegevusvaldkondade loetelu ning künnisvõimsused, mille korral on käitise tegevuse jaoks nõutav kompleksluba 1" § 11 lg 1 p 3 alusel on käitajal keskkonnakompleksluba vaja käitise käitamiseks, kus peetakse üle 400 piimalehma või üle 533 ammlehma või üle 800 noorveise, kelleks loetakse üle kaheksa kuu vanuseid lehmmullikaid kuni poegimiseni ja üle kaheksa kuu vanuseid pulle. Seega on käitajal kohustus omada käitise käitamiseks keskkonnakompleksluba.
Osaühingu Kaiu LT Karitsa lüpsikarjafarmi muudetud keskkonnakompleksloa eelnõuga saab tutvuda Keskkonnaameti Harju-Järva-Rapla regiooni Rapla kontoris, aadressil Tallinna mnt 14, Rapla või Keskkonnaameti dokumendiregistris aadressil http://sadr.keskkonnaamet.ee. Ettepanekuid ja vastuväiteid eelnõus toodud nõuete kohta saab esitada Keskkonnaametile 21 päeva jooksul teate avaldamise päevast ametlikus väljaandes Ametlikud Teadaanded.
Täiendav info tel 484 1177 või e-posti aadressil elar.vulla@keskkonnaamet.ee.
Osauhing_Kaiu_LT_KKL_ korraldus_eelnou.pdf
Osauhing_Kaiu_LT_KKL_180684_eelnou.pdf
Teade osaühingu Kaiu LT Karitsa lüpsikarjafarmi keskkonnakompleksloa nr L.KKL.RA-180684 muutmise taotluse menetlusse võtu kohta
Keskkonnaamet teatab vastavalt tööstusheite seaduse § 33 lg 7, et osaühing Kaiu LT, registrikood 10028353, on esitanud vastavalt tööstusheite seaduse § 51 lg 1 keskkonnakompleksloa nr L.KKL.RA-180684 muutmise taotluse ning Keskkonnaamet on võtnud nimetatud taotluse menetlusse. Käitis asub Karitsa külas Kaiu vallas Rapla maakonnas.
Käesolevaga taotletakse keskkonnakompleksloa muutmist, kuna käitaja soovib laiendada olemasolevat lüpsikarjafarmi. Planeeritavaks maksimaalseks tootmisvõimsuseks on 1119 kohta lüpsilehmadele ja 375 kohta vasikatele. Loomade mahutamiseks on planeeritud rajada uus lüpsikarjalaut, laiendada olemasolevat erivajadustega loomade lauta, lüpsiplokile ehitada juurde ehitisena vasikalaut ning rajada juurde üks vedelsõnnikuhoidla ja olemasoleva tahesõnnikuhoidla asemel uus tahesõnnikuhoidla. Taotluse menetlemisel arvestatakse Keskkonnaameti 24.07.2015 kirjaga nr HJR 6-7/15/8261-10 heakskiidetud Kaiu LT OÜ Karitsa lüpsikarjafarmi laienduse keskkonnamõju hindamise aruandega.
Keskkonnakompleksloa muutmise taotlusega saab tutvuda Keskkonnaameti Harju-Järva-Rapla regiooni Rapla kontoris, aadressil Tallinna mnt 14, Rapla või Keskkonnaameti dokumendiregistris aadressil http://sadr.keskkonnaamet.ee/index.php?id=10535. Ettepanekuid ja vastuväiteid taotluse kohta saab esitada Keskkonnaametile teate avaldamise päevast ametlikus väljaandes Ametlikud Teadaanded.
Avalikkust teavitatakse maakonnalehes Raplamaa Sõnumid, ametlikus väljaandes Ametlikud Teadaanded ja Kaiu valla veebilehel. Osaühingu Kaiu LT taotletav tegevus ei põhjusta riigipiiri ülest ebasoodsat mõju ning seega ei peeta konsultatsioone ühegi teise Euroopa Liidu liikmesriigiga.
Juurus on loomisel uus keskkonnaühendus
Tänavu sügisel on Juurus koos käinud uue keskkonnaühenduse algatusrühm.
Esimest korda koguneti 24. septembril Juuru rahvamajas. Kohale tuldi Mahtra looduskaitseala ümbrusest, nii Juuru kui Kose kihelkonnast.
Järgnesid ühised matkad kaitsealal ning ühenduse põhikirja arutelu. MTÜ asutamiskoosolek toimub 22. detsembril Juurus.
Selleks, et teha uue ühenduse lähtekoht nähtavaks ka kõigile lehelugejatele, jagan siin kirja, mille läkitasin Mahtra looduskaitse ala ümbruse sõpradele-tuttavatele 6. septembri esimesel tunnil. Kõik, keda see kiri kõnetab, on teretulnud 22. detsembril kell 18:00 Juuru rahvamajja uue külasid ühendava ökokogukonna asutamiskoosolekule. Eelnevalt toimub traditsiooniks kujunenud Talve Tervitamise matk Juuru lähiümbruses ja tammede juures. Kogunetakse kell 14:00, loojaku ajal jõutakse rahvamajja, kus valmistatakse ühine teelaud ja istutakse jagamisringis.
Kõnnumaa maastikukaitseala kaitse-eeskirja muutmine
Keskkonnaministri 25. septembri 2015. a. käskkirjaga nr 840 on algatatud määruse „Kõnnumaa maastikukaitseala kaitse-eeskirja muutmine" menetlus. Kaitse-eeskirja muutmise menetlust viib läbi Keskkonnaamet.
Kaitse-eeskirja eelnõu, seletuskirja ja kaardimaterjaliga on võimalik tutvuda avaliku väljapaneku ajal Keskkonnaameti Harju-Järva-Rapla regiooni Rapla kontoris ning Kehtna ja Kaiu vallavalitsustes 19.10.2015 – 08.11.2015. Materjalidega saab tutvuda ka Keskkonnaameti veebilehel http://www.keskkonnaamet.ee.
Parandusettepanekud ja vastuväited Kõnnumaa maastikukaitseala muutmise ja kaitse-eeskirja eelnõu kohta palume esitada kirjalikult Keskkonnaameti Harju-Järva-Rapla regioonile (meelis.magi@keskkonnaamet.ee või Tallinna mnt 15, Rapla 79513) hiljemalt 08.11.2015. Eelnõu avalik arutelu toimub 24.11.2015 kell 15.00 Rapla riigimaja II korruse saalis (Tallinna mnt 14, Rapla).
Määruse eelnõu „Kõnnumaa maastikukaitseala kaitse-eeskiri"
Lisa. Kõnnumaa looduskaitseala kaart (16MB)
Tel: (+372) 484 5438
(+372) 5345 6010
Drooniga Kaiu mail
Aare Hindremäe tehtud fotod kasutades drooni, piltidel on Kaiu keskus, Tolla, Vana-Kaiu
Vaata ka Aare Hindremäe FaceBook albumit
Rail Baltic raudtee trassi eskiislahenduse tutvustamine
Rapla maakonnaplaneeringu „Rail Baltic raudtee trassi koridori asukoha määramine" eskiislahenduse avalikustamine ja tutvustamine.
Rapla Maavalitsus annab teada, et valminud on Rail Baltic raudtee eelistatud trassile (Rapla maakonnas trassialternatiivide 6B+7B+7C+8A+16A kombinatsioon) koostatud planeeringu eskiislahendus ja raudtee rajamisega kaasnevaid mõjusid käsitleva keskkonnamõju strateegilise hindamise (KSH) aruande eelnõu.
Planeeringu seletuskiri ja joonised ning KSH aruande eelnõu materjalid on kättesaadavad Rail Balticu planeeringuportaalis www.railbaltic.info alates esmaspäeva, 31. augusti 2015, pärastlõunast.
Kirjalikke ettepanekuid, vastuväiteid ja küsimusi eskiislahenduse ja KSH aruande eelnõu osas saab esitada Rapla Maavalitsusele aadressil Tallinna mnt 14, Rapla 79513 või info@rapla.maavalitsus.ee või Rail Baltic planeeringumeeskonnale aadressil info@railbaltic.info.
Eskiislahenduse tutvustamiseks korraldab Rapla Maavalitsus avalikke arutelusid:
18.09.2015 kell 15:00 Rapla riigimajas suures saalis (Tallinna mnt 14, Rapla linn);
21.09.2015 kell 18.00 Kohila Gümnaasiumis (Kooli 1, Kohila alev);
22.09.2015 kell 18.00 Järvakandi Kultuurihallis (1. Mai 1, Järvakandi alev)
Rail Baltic raudtee trassi koridori Harju maakonnaplaneeringu eskiislahenduse tutvustamiseks korraldab Harju Maavalitsus samasuguseid avalikke koosolekuid:
14.09.2015 kell 14.00 Harju Maavalitsuse III korruse saalis (Roosikrantsi 12, Tallinn);
14.09.2015 kell 18.00 Loo Kultuurikeskuses (Saha tee 7B, Loo alevik);
15.09.2015 kell 18.00 Rae Kultuurikeskuses (Aruküla tee 9, Jüri alevik);
16.09.2015 kell 18.00 Kiili Gümnaasiumis (Kooli 2, Kiili alev);
17.09.2015 kell 18.00 Saku Valla Majas (Teaduse 1, Saku alevik).
www.railbaltic.info
Seoses maikuust jõustunud sigade katku tõrje-eeskirja muudatusega peab seakasvataja teavitama Veterinaar- ja Toiduametit (piirkonda teenindavat volitatud veterinaararsti) kodusea oma tarbeks tapmise soovist vähemalt 48 tundi ette.
Sea oma tarbeks tapmisest teavitamise nõue kehtib Euroopa komisjoni rakendusotsuse lisas loetletud piirkondades, mida võib nimetada sigade aafrika katku riskipiirkondadeks. Rapla maakond asub rakendusotsuse (EL) 2015/1169 kohaselt täies ulatuses sigade aafrika katku riskipiirkonnas.
Kohustus teavitada kodusea tapmisest oma tarbeks 48 tundi ette tuleneb sellest, et volitatud veterinaararst saaks eluslooma ja lihakeha üle vaadata ning vajadusel võtta proovid. Kui katkule viitavaid muutusi ei esine, väljastab volitatud veterinaararst veterinaartõendi.
Oma tarbeks tapetavate kodusigade üle tehtav täiendav veterinaarkontroll on seakasvatajale tasuta.
Sigade katku leviku kohta metssigadel saab täiendavalt lugeda VTA kodulehelt http://www.vet.agri.ee
ning Põllumajandusministeeriumi lehelt
http://www.agri.ee/et/uudised-pressiinfo/seakatk/kitsendustega-tsoonid
Täiendavat infot saab küsida ka piirkonda teenindavalt volitatud veterinaararstilt.
Raplamaa volitatud vetarstide kontaktnumbrid:
Andrus Pajur (Juuru-Kaiu-Kohila-Rapla) – 5160251,
Anne-Ly Johanson (Vigala) – 56488229,
Liia Lumi (Märjamaa) – 5247100,
Raul Velleste (Kehtna-Käru-Järvakandi) – 5149070
Raplamaa Veterinaarkeskus
Rapla maakonnaplaneeringu lähteseisukohtade ja keskkonnamõju strateegilise hindamise programmi eelnõu avalikustamine
Maakonnaplaneeringu eesmärk on maakonna ruumilise arengu kujundamine vastavalt üleriigilise planeeringu "Eesti 2030+" koostamise ajal kokku lepitud visioonile ja arengusuundadele. Riiklikud huvid on enamasti määratletud riiklikes strateegiates ja valdkondade arengukavades ning need võetakse aluseks nii riiklikul, regionaalsel kui ka kohalikul tasandil otsuste langetamisel. Maakonnaplaneering koostatakse kogu Rapla maakonna kohta.
Raplamaa maakonnaplaneeringu KSH programm Eelnou.pdf
Rapla_maakonnaplaneeringu_lahteylesanne.pdf
Kaiu Vallavalitsus teatab Kaiu LT OÜ Karitsa lüpsikarjafarmi laiendamisega kaasneva keskkonnamõju hindamise (KMH) aruande avalikustamisest.
Hinnatava tegevuse eesmärgiks on veiste intensiivkasvatuse jätkamine piima tootmiseks, ettevõtte tootmismahu suurendamine ja loomakasvatuse efektiivsemaks muutmine olemasolevas asukohas. Selleks soovib Kaiu LT OÜ rajada uue lüpsikarjalauda, laiendada olemasolevat erivajadustega loomade lauta, rajada uus vasikalaut (olemasoleva lüpsiploki juurdeehitusena), rajada lisaks üks vedelsõnnikuhoidla, laiendada puistesöödahoidlat ning silotranšeed, rajada uus tahesõnnikuhoidla.
Kavandatava tegevuse (maksimaalseks) mahuks on 1119 lüpsilehma ning 375 vasika kohta. KMH aruande koostamise ajal on Karitsa farmi tootmismaht keskkonnakompleksloa alusel 504 lüpsilehma, 188 kinnislehma ning 280 vasikat.
Kavandatavad tegevused, millega seotuna keskkonnamõju hinnatakse, on:
olemasoleva veisefarmi laiendamine,
laiendatud veisefarmi tegevus ja
veisefarmi sulgemine tegevuse lõpetamisel
KMH algatati Kaiu Vallavalitsuse 28.01.2013.a korraldusega nr 21.
Arendaja on Kaiu LT OÜ (reg. nr 10028353), kontaktisik: Margus Muld, e-post: Margus.Muld@trigondairy.com
Otsustaja on Kaiu Vallavalitsus, kontaktisik: Karine Rajasaar, e-post: karine@kaiu.ee
KMH aruandega on võimalik eelnevalt tutvuda tööaegadel Kaiu Vallavalitsuse nõupidamiste ruumis, Kasvandu tee 17, Kaiu alevik, Kaiu vald, Raplamaa
või laealla http://avalik.amphora.ee/kaiuvald/index.aspx?type=16&id=134917 (PDF)
KMH aruande kohta ettepanekuid, vastuväiteid ja küsimusi saab esitada kuni 24.05.2015 otsustaja kontaktidel.
KMH aruande avalik arutelu toimub 25.05.2015 kell 18.00 Kaiu Vallavalitsuse saalis (Kasvandu tee 17, Kaiu alevik, Kaiu vald, Raplamaa)
Kaiu Vallavalitsus
Abivallavanem Karine Rajasaar
Telefon: 5345 6010, 4845 438
E-post: karine@kaiu.ee
Harju, Järva, Lääne, Rapla ja Saare maakonna looduse üksikobjektide kaitse alt väljaarvamise teade
Keskkonnaamet teatab, et keskkonnaministri 15. septembri 2010. a käskkirjaga nr 1293 „Harjumaa, Järvamaa ja Raplamaa looduse üksikobjektide kaitse alla võtmise otsuste kehtetuks tunnistamise algatamine", 2. augusti 2010. a käskkirjaga nr 1096 „Saare maakonna looduse üksikobjektide kaitse alla võtmise otsuste kehtetuks tunnistamise algatamine" ja 19. aprilli 2010. a käskkirjaga nr 559 „Läänemaa looduse üksikobjektide kaitse alla võtmise otsuste kehtetuks tunnistamise algatamine" algatatud menetluste käigus on viie maakonna looduse üksikobjektide kaitse alla võtmise otsuste kehtetuks tunnistamise materjalid koondatud ühte eelnõusse „Harju, Järva, Lääne, Rapla ja Saare maakonna looduse üksikobjektide kaitse alt väljaarvamine".
Eelnõukohase määrusega arvatakse kaitse alt välja kolm Kaiu vallas asuvat üksikobjekt, mis on minetanud oma looduskaitseväärtuse või on hävinud. Kaitse alt arvatakse välja järgmised objektid: Lõhislehine hall lepp, Muru kadakas, Vaopere pappel.
Määruse eelnõu ja seletuskirjaga on võimalik tutvuda avaliku väljapaneku ajal Keskkonnaameti Harju-Järva-Rapla regiooni Harjumaa kontoris (Viljandi mnt 16, Tallinn), Järvamaa kontoris (F.J.Wiedemanni 13, Türi), Raplamaa kontoris (Tallinna mnt 14, Rapla) ja Hiiu-Lääne-Saare regiooni Läänemaa kontoris (Kiltsi tee 10, Haapsalu), Saaremaa kontoris (Tallinna 22, Kuressaare) ning Harku, Kose, Türi, Koigi, Paide, Imavere, Väätsa, Kehtna, Kaiu, Vigala, Rapla, Märjamaa, Lihula, Noarootsi, Martna, Nõva, Hanila, Lääne-Nigula, Kullamaa, Leisi, Laimjala, Lääne-Saare, Pihtla, Kärla, Valjala, Torgu, Muhu, Kihelkonna, Pöide, Mustjala ja Kaarma vallavalitsustes ning Tallinna Linnavalitsuses 13.04.2015 kuni 04.05.2015. Materjalidega saab tutvuda ka Keskkonnaameti veebilehel
http://www.keskkonnaamet.ee/uudised-ja-artiklid/looduse-uksikobjektide-kaitse-alt-valjaarvamise-teade/
Prahi põletamisest
Seoses kevade tuleku ja ilmade soojenemisega suureneb inimeste hulk, kes soovivad tekkinud prahti põletada.
Tuletame meelde, et põletada võib vaid töötlemata / immutamata puitu. Kõikide teiste jäätmete, eriti aga plastide põletamine on ümbritsevat keskkonda kahjustav.
Kodulehele www.lõke.ee on koondatud info, miks ei tohi jäätmeid lõkkes põletada ning kuhu tuleks jäätmed viia, et olla veendunud nende keskkonnasäästlikus käitlemises.
Samuti on loodud koduleht www.kuhuviia.ee, kust võib leida lähimad kohad, kuhu jäätmeid viia.
Kampaania Hoiupaiga Loomakliinikus